Publicēts:
Latvijas Vēstnesis
, 102,
28.05.2014.
OP numurs: 
2014/102.2
Izdevējs: 
Ministru kabinets
Veids: 
noteikumi
Numurs: 
255
Pieņemts: 
20.05.2014.
Stājas spēkā: 
13.06.2014.
Attēlotā redakcija:
 15.03.2022. - 27.05.2022.
Grozījumi:
Ministru kabineta 30.08.2016. noteikumi 
Nr.585 / LV, 177, 13.09.2016. / Stājas spēkā 14.09.2016.
Ministru kabineta 22.02.2022. noteikumi 
Nr.129 / LV, 39, 24.02.2022. / Stājas spēkā 15.03.2022.
Ministru kabineta noteikumi Nr.255
Rīgā 2014.gada 20.maijā (prot. Nr.29 5.§)
Noteikumi par distances līgumu
Izdoti saskaņā ar 
Patērētāju tiesību aizsardzības likuma
10.panta
 otro daļu
I. Vispārīgie jautājumi
1. Noteikumi nosaka pirms distances līguma noslēgšanas sniedzamās un distances līgumā ietveramās
informācijas saturu, tās sniegšanas kārtību, atteikuma tiesību īstenošanas termiņus un kārtību, patērētāja un
pārdevēja vai pakalpojuma sniedzēja tiesības un pienākumus atteikuma tiesību izmantošanas gadījumā, kā arī
atteikuma veidlapas paraugu un izņēmumus attiecībā uz atteikuma tiesību izmantošanu.
2. Noteikumi neattiecas uz:
2.1. kompleksiem tūrisma pakalpojumu līgumiem;
2.2. brīvdienu mītnes ilgtermiņa lietošanas tiesību līgumiem, brīvdienu pakalpojumu ilgtermiņa līgumiem,
brīvdienu mītnes ilgtermiņa lietošanas tiesību vai ilgtermiņa brīvdienu pakalpojumu tālākpārdošanas līgumiem
un brīvdienu mītnes ilgtermiņa lietošanas tiesību apmaiņas līgumiem;
2.3. pasažieru transporta pakalpojumiem (izņemot šo noteikumu 
12. 
un 
13. punktu
);
2.4. līgumiem par pārtikas preču, dzērienu vai citu tūlītējam patēriņam mājsaimniecībā paredzētu preču
piegādi, kuras pārdevējs bieži un regulāri piegādā patērētāja dzīvesvietā, uzturēšanās vietā vai darbavietā;
2.5. līgumiem, kas noslēgti, izmantojot tirdzniecības automātu vai automatizētu tirdzniecības vietu;
2.6. līgumiem, kas noslēgti ar elektronisko sakaru komersantu, izmantojot publisko taksofonu, par publiskā
taksofona izmantošanu vai kas noslēgti, lai izmantotu vienu patērētāja veiktu tālruņa, interneta vai faksa
savienojumu;
2.7. finanšu pakalpojumiem (kredītiestādes, kreditēšanas (arī patērētāju kreditēšanas), apdrošināšanas, privāto
pensiju, ieguldījumu vai maksājumu pakalpojumiem);
1
/
9
2.8. līgumiem par nekustamā īpašuma vai ar to saistīto tiesību iegādi vai nodošanu;
2.9. līgumiem par jaunu ēku būvniecību vai esošu ēku būtisku pārbūvi un dzīvojamo telpu īres līgumiem;
2.10. līgumiem, ko sagatavojis notārs, tiesu izpildītājs vai cita valsts amatpersonai pielīdzināma persona;
2.11. azartspēlēm, izlozēm vai loterijām 
Azartspēļu un izložu likuma
 izpratnē.
(Grozīts ar MK 
30.08.2016.
 noteikumiem Nr. 585)
2.
1
 Šo noteikumu punkti, kuri regulē pakalpojuma sniegšanu, attiecas arī uz digitālo saturu, kas netiek piegādāts
materiālajā datu nesējā, un digitālo pakalpojumu sniegšanu, ciktāl šajos noteikumos nav noteikts citādi.
(MK 
22.02.2022.
 noteikumu Nr. 129 redakcijā)
3. Līgumiem par ūdens, gāzes vai elektrības piegādi, izņemot gadījumus, ja tos piedāvā vai pārdod ierobežotā
tilpumā vai noteiktā daudzumā, līgumiem par centralizētu siltumapgādi, kā arī digitālajam saturam, kas netiek
piegādāts pastāvīgā datu nesējā, piemēro noteikumus par pakalpojumiem, ciktāl šajos noteikumos nav noteikts citādi.
4. Šo noteikumu ievērošanas uzraudzību veic Patērētāju tiesību aizsardzības centrs.
II. Informēšana par distances līgumu
5. Pirms patērētājs ir uzņēmies distances līguma saistības vai piekritis piedāvājumam, pārdevējs vai pakalpojuma
sniedzējs skaidri un saprotami sniedz patērētājam šādu informāciju:
5.1. preces vai pakalpojuma galvenās īpašības tādā apjomā, kas ir piemērots izmantotajam informācijas
nesējam un attiecīgajai precei vai pakalpojumam;
5.2. pārdevēja vai pakalpojuma sniedzēja identitāte, piemēram, pārdevēja vai pakalpojuma sniedzēja
nosaukums;
5.3. pārdevēja vai pakalpojuma sniedzēja juridiskā adrese un, ja tādi saziņas līdzekļi ir, tālruņa, faksa numurs
un elektroniskā pasta adrese, lai patērētājs varētu ātri un efektīvi sazināties ar pārdevēju vai pakalpojuma
sniedzēju, un, ja attiecināms, tās personas identitāte un juridiskā adrese, kuras uzdevumā pārdevējs vai
pakalpojuma sniedzējs darbojas;
5.4. pārdevēja vai pakalpojuma sniedzēja faktiskā adrese, ja tā atšķiras no juridiskās adreses un, ja
attiecināms, tās personas, kuras uzdevumā pārdevējs vai pakalpojuma sniedzējs darbojas, faktiskā adrese, uz
kuru patērētājs var adresēt sūdzību;
5.5. preces vai pakalpojuma galīgā cena, ieskaitot nodokļus un nodevas. Ja preces vai pakalpojuma īpašību
dēļ cenu pamatoti nevar aprēķināt iepriekš, norāda tās aprēķināšanas veidu;
5.5.
1
 
(apakšpunkts stājas spēkā 
28.05.2022.
 un iekļauts noteikumu redakcijā uz 
28.05.2022.
; sk. 
grozījumu 3.
punktu
)
;
5.6. piegādes, pasta izdevumi vai citi izdevumi, ja attiecināms. Ja izdevumus pamatoti nevar aprēķināt
iepriekš, norāda informāciju par to, ka ir iespējami šādi maksājumi;
5.7. uz nenoteiktu laiku noslēgtiem līgumiem vai abonēšanas līgumiem norāda maksu par vienu rēķina
sagatavošanas laikposmu. Ja saskaņā ar minētajiem līgumiem maksā fiksētu summu, norāda kopējo mēneša
maksu. Ja kopējo mēneša maksu pamatoti nevar aprēķināt iepriekš, norāda tās aprēķināšanas veidu;
5.8. ja attiecināms, maksa par līguma noslēgšanai lietotā distances saziņas līdzekļa izmantošanu, ja tā netiek
aprēķināta saskaņā ar pamata tarifu;
2
/
9
5.9. maksāšanas, preces piegādes vai pakalpojuma izpildes noteikumi, termiņš, līdz kuram pārdevējs vai
pakalpojuma sniedzējs apņemas piegādāt preces vai pakalpojuma sniedzējs sniegt pakalpojumu, un sūdzību
izskatīšanas kārtība, ja attiecināms;
5.10. atteikuma tiesību gadījumā – informācija par atteikuma tiesību izmantošanas nosacījumiem, termiņu un
kārtību, kā arī šo noteikumu 
pielikuma
 B daļā iekļautā atteikuma veidlapa;
5.11. ja attiecināms, informācija par to, ka atteikuma tiesību izmantošanas gadījumā patērētājs sedz ar preces
atpakaļ atdošanu saistītās izmaksas, un, ja preci tās īpašību dēļ parasti nevar nosūtīt atpakaļ pa pastu,
informācija par šo izmaksu apmēru;
5.12. ja patērētājs izmanto atteikuma tiesības pēc tam, kad nosūtījis pārdevējam vai pakalpojuma sniedzējam
pieprasījumu saskaņā ar šo noteikumu 
18. punktu
, informācija par to, ka patērētājs maksā pārdevējam vai
pakalpojuma sniedzējam samērīgu maksu saskaņā ar šo noteikumu 
23. punktu
;
5.13. ja atteikuma tiesības nav paredzētas saskaņā ar šo noteikumu 
22. punktu
, informācija par to, ka
patērētājs nevar izmantot atteikuma tiesības, vai informācija par apstākļiem, kādos patērētājs zaudē atteikuma
tiesības, ja attiecināms;
5.14. atgādinājums par patērētāja likumīgajām tiesībām, ja prece vai pakalpojums neatbilst līguma
noteikumiem;
5.15. informācija par garantiju, pēcpārdošanas palīdzību un pakalpojumiem, un to nosacījumiem, ja
attiecināms;
5.16. informācija par izstrādāto labas prakses kodeksu saskaņā ar 
Negodīgas komercprakses aizlieguma
likumu
 un veids, kā iegūt tā kopiju, ja attiecināms;
5.17. līguma termiņš, ja līgums noslēgts uz noteiktu laiku, vai līguma izbeigšanas nosacījumi, ja līgums ir
noslēgts uz nenoteiktu laiku vai arī tiek pagarināts automātiski, ja attiecināms;
5.18. līgumā noteiktais minimālais līguma termiņš, ja attiecināms;
5.19. informācija par pirmo iemaksu vai citām finanšu garantijām, kas jāmaksā vai jānodrošina patērētājam pēc
pārdevēja vai pakalpojuma sniedzēja pieprasījuma, kā arī to nosacījumi, ja attiecināms;
5.20. digitālā satura un tā izmantošanas īpašības (funkcionalitāte), tai skaitā tehniskās aizsardzības pasākumi,
ja attiecināms;
5.21. ja attiecināms, būtiska informācija par digitālā satura savietojamību ar aparatūru un programmatūru, ja šī
informācija pārdevējam vai pakalpojuma sniedzējam ir zināma vai viņam pamatoti vajadzēja to zināt;
5.22. ja attiecināms, informācija par ārpustiesas sūdzību izskatīšanas un atlīdzības iespējām un veidu, kā tām
piekļūt.
(Grozīts ar MK 
30.08.2016.
 noteikumiem Nr. 585; 5.3., 5.20. un 5.21. apakšpunkta jaunā redakcija stājas spēkā
28.05.2022.
 un iekļauta noteikumu redakcijā uz 
28.05.2022.
, sk. 
grozījumu 3. punktu
)
5.
1
 
(Punkts stājas spēkā 
28.05.2022.
 un iekļauts noteikumu redakcijā uz 
28.05.2022.
; sk. 
grozījumu 3. punktu
)
6. Ja pārdevējs vai pakalpojuma sniedzējs preci vai pakalpojumu pārdod izsolē, kurā patērētājs piedalās vai viņam
ir iespēja piedalīties personīgi (atklāta izsole), šo noteikumu 5.2., 5.3. un 5.4. apakšpunktā norādīto informāciju var
aizstāt ar līdzvērtīgu informāciju par izsolītāju.
7. Šo noteikumu 5.10., 5.11. un 5.12. apakšpunktā norādīto informāciju pārdevējs vai pakalpojuma sniedzējs ir
tiesīgs sniegt atbilstoši šo noteikumu 
pielikuma
 A daļā iekļautajiem norādījumiem par atteikuma tiesībām. Informācija
uzskatāma par sniegtu, ja atteikuma veidlapa ir pareizi aizpildīta.
8. Šo noteikumu 
5. punktā
 minētā informācija ir līguma neatņemama sastāvdaļa, kurā var izdarīt grozījumus tikai
tad, ja puses par to skaidri vienojušās.
3
/
9
9. Pārdevēja vai pakalpojuma sniedzēja pienākums ir pierādīt, ka patērētājam ir sniegta šajos noteikumos norādītā
informācija.
10. Ja pārdevējs vai pakalpojuma sniedzējs nav sniedzis šo noteikumu 5.6. vai 5.11. apakšpunktā norādīto
informāciju par papildu maksājumiem vai preces atpakaļ atdošanas izmaksām, tad patērētājam nav pienākuma
maksāt šādus maksājumus vai segt šādas izmaksas.
11. Šo noteikumu 
5. punktā
 norādīto informāciju pārdevējs vai pakalpojuma sniedzējs sniedz vienkāršā un
saprotamā valodā un veidā, kas atbilst izmantotajam distances saziņas līdzeklim. Ja minēto informāciju sniedz
pastāvīgā informācijas nesējā, tai ir jābūt salasāmai.
12. Ja distances līguma slēgšanai izmanto elektroniskos līdzekļus un patērētājam ir pienākums veikt samaksu,
pārdevējs vai pakalpojuma sniedzējs šo noteikumu 5.1., 5.5., 5.6., 5.7., 5.17. un 5.18. apakšpunktā norādīto
informāciju sniedz skaidri un nepārprotami, tieši pirms patērētājs veic pasūtījumu.
13. Pārdevējs vai pakalpojuma sniedzējs nodrošina, ka patērētājs, veicot pasūtījumu, sniedz skaidru
apliecinājumu tam, ka pasūtījums ietver pienākumu veikt samaksu. Ja, veicot pasūtījumu, patērētājam ir jānospiež
poga vai jāveic cita līdzīga darbība, to apzīmē viegli saprotamā veidā ar vārdiem "pasūtījums ar pienākumu maksāt"
vai izmantojot citu līdzīga veida nepārprotamu norādi par patērētāja pienākumu veikt samaksu. Ja pārdevējs vai
pakalpojuma sniedzējs neievēro šajā punktā noteikto, līgums vai pasūtījums nav saistošs patērētājam.
14. Ja līgums tiek noslēgts, izmantojot tīmekļa vietni, pārdevējs vai pakalpojuma sniedzējs ne vēlāk kā
pasūtījuma veikšanas sākumā tīmekļa vietnē skaidri un saprotami norāda informāciju par piegādes ierobežojumiem un
maksāšanas līdzekļiem.
15. Ja līguma noslēgšanai izmantotajam distances saziņas līdzeklim ir vietas vai laika ierobežojumi informācijas
norādīšanai, pārdevējs vai pakalpojuma sniedzējs pirms līguma noslēgšanas distances saziņas līdzeklī sniedz šo
noteikumu 5.1., 5.2., 5.5., 5.6., 5.7., 5.10. un 5.17. apakšpunktā norādīto informāciju. Pārējo šo noteikumu 
5. punktā
norādīto informāciju pārdevējs vai pakalpojuma sniedzējs sniedz saskaņā ar šo noteikumu 
11. punktu
.
16. Ja pārdevējs vai pakalpojuma sniedzējs distances līguma noslēgšanai izmanto tālruni, viņš papildus šo
noteikumu 
15. punktā
 minētajiem nosacīju
miem sarunas sākumā informē patērētāju par savu identitāti vai par tās
personas identitāti, kuras uzdevumā viņš zvana, kā arī par zvana komerciālo nolūku.
17. Pārdevējs vai pakalpojuma sniedzējs saprātīgā termiņā pēc līguma noslēgšanas, bet ne vēlāk kā preces
piegādes brīdī vai pirms tiek uzsākta pakalpojuma sniegšana, pastāvīgā informācijas nesējā sniedz patērētājam
apstiprinājumu par līguma noslēgšanu, kurā norāda šādu informāciju:
17.1. šo noteikumu 
5. punktā
 norādīto informāciju, izņemot gadījumu, ja pārdevējs vai pakalpojuma sniedzējs
minēto informāciju jau ir sniedzis patērētājam pastāvīgā informācijas nesējā pirms distances līguma
noslēgšanas;
17.2. ja attiecināms, apstiprinājumu patērētāja skaidrai iepriekš izteiktai piekrišanai un apliecinājumu saskaņā
ar šo noteikumu 22.13. apakšpunktu.
18. Ja patērētājs ir informējis pakalpojuma sniedzēju par vēlēšanos saņemt pakalpojumu šo noteikumu 
19. punktā
minētā atteikuma tiesību termiņa izmantošanas laikā, pakalpojuma sniedzējs pieprasa patērētājam iesniegt skaidru
pieprasījumu.
III. Atteikuma tiesību izmantošana
4
/
9
19. Izņemot šo noteikumu 
22. punktā
 norādītos gadījumus, patērētājs var izmantot atteikuma tiesības un
vienpusēji atkāpties no līguma 14 dienu laikā, sedzot 
Patērētāju tiesību aizsardzības likuma
 
12. panta
 septītajā,
devītajā un vienpadsmitajā daļā, kā arī šo noteikumu 
23. punktā
 minētās izmaksas. Šis termiņš ir piemērojams
gadījumos, ja pārdevējs vai pakalpojuma sniedzējs ir izpildījis šo noteikumu 5.10. apakšpunktā noteiktās prasības.
Atteikuma tiesību izmantošanas termiņu skaita:
19.1. ja tiek sniegts pakalpojums, – no līguma noslēgšanas dienas;
19.2. ja tiek iegādāta prece, – no dienas, kad patērētājs vai trešā persona, kas nav pārvadātājs un kuru
norādījis patērētājs, ir ieguvusi preci valdījumā;
19.3. ja patērētājs vienā pasūtījumā ir pasūtījis vairākas preces, kuras piegādā atsevišķi, – no dienas, kad
patērētājs vai trešā persona, kas nav pārvadātājs un kuru norādījis patērētājs, ir ieguvusi valdījumā pēdējo
preci;
19.4. ja tiek piegādāta prece, kas sastāv no vairākām partijām vai daļām, – no dienas, kad patērētājs vai trešā
persona, kas nav pārvadātājs un kuru norādījis patērētājs, ir ieguvusi valdījumā preces pēdējo partiju vai daļu;
19.5. līgumiem par regulāru preču piegādi – no dienas, kad patērētājs vai trešā persona, kas nav pārvadātājs
un kuru norādījis patērētājs, ir ieguvusi valdījumā pirmo preci.
19.
1
 Ja līguma priekšmets ietver gan preces pārdošanu, gan pakalpojuma sniegšanu, tad atteikuma tiesību
termiņu skaita saskaņā ar šo noteikumu 19.2., 19.3., 19.4. vai 19.5. apakšpunktu.
(MK 
30.08.2016.
 noteikumu Nr. 585 redakcijā)
20. Ja pārdevējs vai pakalpojuma sniedzējs nav sniedzis patērētājam šo noteikumu 5.10. apakšpunktā norādīto
informāciju, patērētājs ir tiesīgs izmantot atteikuma tiesības un vienpusēji atkāpties no līguma viena gada laikā no
sākotnējā atteikuma termiņa beigām, kas nosakāms saskaņā ar šo noteikumu 19.1., 19.2., 19.3., 19.4. un 19.5.
apakšpunktu.
(MK 
30.08.2016.
 noteikumu Nr. 585 redakcijā)
21. Ja pārdevējs vai pakalpojuma sniedzējs ir sniedzis patērētājam šo noteikumu 5.10. apakšpunktā norādīto
informāciju viena gada laikā no šo noteikumu 19.1., 19.2., 19.3., 19.4. un 19.5. apakšpunktā minētās dienas,
patērētājs ir tiesīgs izmantot atteikuma tiesības un vienpusēji atkāpties no līguma 14 dienu laikā no dienas, kad
saņēmis minēto informāciju.
22. Patērētājs nevar izmantot atteikuma tiesības, ja:
22.1. pilnībā ir pabeigta pakalpojuma sniegšana, kura tika uzsākta pirms atteikuma tiesību termiņa beigām, ja
patērētājs ir skaidri piekritis un apliecinājis, ka viņš zaudēs atteikuma tiesības no dienas, kad līgums par
pakalpojuma sniegšanu būs pilnībā izpildīts. Šis noteikums neattiecas uz līgumiem, ja līguma priekšmets
ietver gan preci, gan pakalpojumu;
22.2. preces vai pakalpojuma cena ir atkarīga no finanšu tirgus svārstībām, kuras pārdevējs vai pakalpojuma
sniedzējs nevar kontrolēt un kuras var rasties atteikuma tiesību termiņā;
22.3. prece tiek izgatavota pēc patērētāja norādījumiem vai prece ir nepārprotami personalizēta;
22.4. prece ātri bojājas vai tai drīz beidzas derīguma termiņš;
22.5. patērētājs ir atvēris iepakojumu precei, kuru veselības un higiēnas apsvērumu dēļ nevar atdot atpakaļ;
22.6. prece tās īpašību dēļ pēc piegādes ir neatgriezeniski sajaukusies ar citām lietām;
22.7. līgums ir noslēgts par alkoholiskā dzēriena piegādi, par kura cenu ir panākta vienošanās līguma
noslēgšanas laikā, ja tā piegādi var veikt pēc 30 dienām un tā vērtība ir atkarīga no tirgus svārstībām, kuras
pārdevējs nevar kontrolēt;
22.8. patērētājs ir pieprasījis pārdevējam vai pakalpojuma sniedzējam ierasties un veikt steidzamus
5
/
9
remontdarbus vai tehniskās apkopes darbus. Ja pārdevējs vai pakalpojuma sniedzējs, ierodoties pie patērētāja,
sniedz papildu pakalpojumu vai piegādā preces, kas nav nepieciešamās rezerves daļas, lai veiktu
remontdarbus vai tehniskās apkopes darbus, atteikuma tiesības ir piemērojamas minētajiem papildu
pakalpojumiem vai precēm;
22.9. patērētājs ir atvēris audioierakstu vai videoierakstu, vai datorprogrammu iepakojumu;
22.10. tiek piegādāti laikraksti, periodiskie izdevumi vai žurnāli, izņemot gadījumu, ja tie tiek piegādāti saskaņā
ar abonēšanas līgumu;
22.11. līgums noslēgts atklātā izsolē;
22.12. līgums noslēgts par izmitināšanas pakalpojumiem (izņemot līgumus par dzīvojamo telpu īri), preču
pārvadāšanu, transportlīdzekļu īri, ēdināšanu vai izklaides pasākumiem, ja pakalpojuma sniedzējs apņemas
sniegt pakalpojumu noteiktā dienā vai noteiktā laikposmā;
22.13. līgums noslēgts par digitālā satura piegādi, kas netiek piegādāts pastāvīgā datu nesējā, ja digitālā
satura piegāde ir uzsākta ar patērētāja iepriekš skaidri paustu piekrišanu un apliecinājumu par atteikuma
tiesību zaudēšanu.
(Grozīts ar MK 
30.08.2016.
 noteikumiem Nr. 585)
23. Ja patērētājs izmanto atteikuma tiesības pēc tam, kad ir iesniedzis pakalpojuma sniedzējam pieprasījumu
saskaņā ar šo noteikumu 
18. punktu
, patērētājs maksā pakalpojuma sniedzējam summu, kas attiecībā pret pilnu
līguma izpildi ir proporcionāla izpildītajai līguma daļai brīdī, kad patērētājs informē pakalpojuma sniedzēju par
atteikuma tiesību izmantošanu. Minēto summu aprēķina, pamatojoties uz līgumā noteikto galīgo cenu. Ja galīgā cena
ir pārmērīga, summu, kas jāmaksā patērētājam, aprēķina, pamatojoties uz izpildītās līguma daļas tirgus vērtību.
24. Patērētājs nesedz izmaksas par atteikuma tiesību termiņa laikā pilnībā vai daļēji sniegtu pakalpojumu, ja:
24.1. pārdevējs vai pakalpojumu sniedzējs nav sniedzis šo noteikumu 5.10. vai 5.12. apakšpunktā norādīto
informāciju;
24.2. patērētājs nav izteicis pieprasījumu saskaņā ar šo noteikumu 
18. punktu
.
25. Patērētājs nesedz izmaksas par atteikuma tiesību termiņa laikā pilnībā vai daļēji piegādātu digitālo saturu,
izņemot digitālo saturu, kurš piegādāts pastāvīgā datu nesējā, ja:
25.1. patērētājs nav skaidri piekritis digitālā satura piegādes uzsākšanai pirms 
19. punktā
 minētā termiņa
beigām;
25.2. patērētājs nav apliecinājis, ka, dodot piekrišanu digitālā satura piegādes uzsākšanai, patērētājs zaudē
atteikuma tiesības;
25.3. pakalpojuma sniedzējs nav sniedzis šo noteikumu 
17. punktā
 minēto apstiprinājumu.
IV. Noslēguma jautājumi
26. Atzīt par spēku zaudējušiem Ministru kabineta 2002. gada 28. maija noteikumus Nr. 207 "Noteikumi par
distances līgumu" (Latvijas Vēstnesis, 2002, 81. nr.).
27. Noteikumi stājas spēkā 2014. gada 13. jūnijā un ir piemērojami līgumiem, kas noslēgti pēc šo noteikumu
spēkā stāšanās.
Informatīva atsauce uz Eiropas Savienības direktīvu
6
/
9
Noteikumos iekļautas tiesību normas, kas izriet no Eiropas Parlamenta un Padomes 2011. gada 25. oktobra
Direktīvas 
2011/83/ES
 par patērētāju tiesībām un ar ko groza Padomes Direktīvu 
93/13/EEK
 un Eiropas Parlamenta
un Padomes Direktīvu 
1999/44/EK
 un atceļ Padomes Direktīvu 
85/577/EEK
 un Eiropas Parlamenta un Padomes
Direktīvu 
97/7/EK
.
Ministru prezidente Laimdota Straujuma
Ekonomikas ministrs Vjačeslavs Dombrovskis
A. Norādījumi par atteikumu (paraugs)
Atteikuma tiesības
Jums ir tiesības 14 dienu laikā atteikties no šā līguma, neminot iemeslu.
Atteikuma tiesību izmantošanas termiņš beigsies pēc 14 dienām, sākot
no________________________________________
1
.
Lai izmantotu atteikuma tiesības, jums ar nepārprotamu paziņojumu (piemēram, pa pastu nosūtītu vēstuli, faksu
vai e-pastu) mūs – _________________________________________________________
2
 ir jāinformē par lēmumu
atteikties no šā līguma. Jūs varat izmantot pievienoto atteikuma veidlapas paraugu, bet tas nav obligāti.
3
Lai atteikuma tiesību termiņš būtu ievērots, pietiek, ja savu paziņojumu par atteikuma tiesību izmantošanu
nosūtīsiet pirms atteikuma tiesību termiņa beigām.
Atteikuma radītās sekas
Ja jūs atteiksieties no šā līguma, mēs jums atmaksāsim visus no jums saņemtos maksājumus, tostarp piegādes
izmaksas (izņemot papildu izmaksas, kas radušās tādēļ, ka jūs esat izvēlējies piegādes veidu, kas nav mūsu
piedāvātais vislētākais standarta piegādes veids), bez nepamatotas kavēšanās un jebkurā gadījumā ne vēlāk kā 14
dienu laikā no dienas, kad mēs tikām informēti par jūsu lēmumu atteikties no šā līguma. Atmaksāšana tiks veikta,
izmantojot tādu pašu maksāšanas līdzekli, kādu jūs izmantojāt sākotnējam darījumam, ja vien neesat skaidri paudis
piekrišanu to darīt citādi. Jebkurā gadījumā no jums saistībā ar šādu atmaksāšanu netiks iekasēta nekāda maksa.
4
 
 
 
5
 
 
 
6
 
Skaidrojums pārdevējam vai pakalpojuma sniedzējam par A daļas aizpildīšanu
1
 Norādiet tukšajā ailē pie 1. atsauces vienu no šiem tekstiem:
1) "līguma noslēgšanas dienas" – ja tiek sniegts pakalpojums;
2) "dienas, kad jūs esat ieguvis vai trešā persona, kas nav pārvadātājs un ko jūs esat norādījis, ir ieguvusi preces
valdījumā" – ja tiek iegādāta prece;
3) "dienas, kad jūs esat ieguvis vai trešā persona, kas nav pārvadātājs un ko jūs esat norādījis, ir ieguvusi
valdījumā pēdējo preci" – ja vienā pasūtījumā ir pasūtītas vairākas preces, kuras piegādā atsevišķi;
4) "dienas, kad jūs esat ieguvis vai trešā persona, kas nav pārvadātājs un ko jūs esat norādījis, ir ieguvusi
valdījumā pēdējo partiju vai daļu" – ja tiek piegādāta prece, kas sastāv no vairākām partijām vai daļām;
Pielikums
Ministru kabineta
2014.gada 20.maija noteikumiem Nr.255
Informācija par atteikuma tiesību izmantošanu
7
/
9
5) "dienas, kad jūs esat ieguvis vai trešā persona, kas nav pārvadātājs un ko jūs esat norādījis, ir ieguvusi
valdījumā pirmo preci" – ja noslēgts līgums par regulāru preču piegādi.
2
 Norādiet tukšajā ailē pie 2. atsauces savu nosaukumu, juridisko adresi un, ja ir, savu tālruņa numuru, faksa
numuru un e-pasta adresi.
3
 Ja jūs savā tīmekļa vietnē dodat patērētājam iespēju elektroniski sniegt informāciju par atteikšanos no līguma,
norādiet šādu tekstu: "Mūsu tīmekļa vietnē [norādiet interneta adresi] jūs varat arī elektroniski aizpildīt un iesniegt
atteikuma veidlapu vai arī kādu citu nepārprotamu paziņojumu. Ja jūs izmantosiet šo iespēju, mēs nekavējoties
pastāvīgā informācijas nesējā (piemēram, pa e-pastu) jums paziņosim apstiprinājumu par šāda atteikuma
saņemšanu."
4
 Ja līgums paredz preču piegādi un jūs neesat atteikuma gadījumā piedāvājis paņemt preces, norādiet šādu
tekstu: "Mēs varam aizturēt atmaksājumu līdz brīdim, kad mēs būsim saņēmuši preces atpakaļ vai kad jūs būsiet
iesniedzis apliecinājumu par to, ka preces ir nosūtītas atpakaļ, atkarībā no tā, kura darbība tiek izpildīta agrāk."
5
 Ja patērētājs ir saņēmis preces saistībā ar līgumu, tukšajā ailē pie 5. atsauces:
1) norādiet:
a) "Mēs paši paņemsim preces" vai
b) "Jums preces jānosūta atpakaļ vai jānodod mums vai … [norādiet tās personas nosaukumu un faktisko adresi,
kuru jūs esat pilnvarojuši saņemt preces] bez nepamatotas kavēšanās un jebkurā gadījumā ne vēlāk kā 14 dienu laikā
no dienas, kad jūs mums paziņojāt savu lēmumu atteikties no šā līguma. Termiņš būs ievērots, ja jūs preces
nosūtīsiet atpakaļ pirms 14 dienu termiņa beigām";
2) norādiet:
a) "Mēs segsim ar preču atpakaļ atdošanu saistītās izmaksas" vai
b) "Jums būs jāsedz ar preču atpakaļ atdošanu saistītās tiešās izmaksas", vai
c) ja distances līgumā jūs nepiedāvājat segt ar preču atpakaļ atdošanu saistītās izmaksas un ja preces to veida
dēļ parasti nevar nosūtīt atpakaļ pa pastu, – "Jums būs jāsedz ar preču atpakaļ atdošanu saistītās tiešās izmaksas
… [norādiet summu] 
euro
 apmērā" vai, ja pamatoti nevar iepriekš aprēķināt ar preču atpakaļ atdošanu saistītās
izmaksas, – "Jums būs jāsedz ar preču atdošanu atpakaļ saistītās tiešās izmaksas. Maksimālās izmaksas varētu
būt aptuveni … [norādiet summu] 
euro
";
3) norādiet: "Jūs esat atbildīgs tikai par preču vērtības samazināšanos, ja preces izmantotas nevis tāpēc, lai
konstatētu šo preču veidu, īpašības un darbību, bet citos nolūkos".
6
 Ja tiek sniegti pakalpojumi, tukšajā ailē pie 
6. 
atsauces norādiet šādu tekstu: "Ja jūs esat pieprasījis sākt
pakalpojumu sniegšanu/ūdens/gāzes/elektrī
bas piegādi/centralizētu siltumapgādi [nevajadzīgo svītrot] atteikuma
termiņa laikā, jūs maksāsiet pakalpojuma sniedzējam samērīgu summu, kura attiecībā pret pilnu līguma izpildi ir
proporcionāla izpildītajai līguma daļai, līdz brīdim, kad jūs mums paziņojāt par atteikšanos no šā līguma."
B. Atteikuma veidlapa (paraugs)
Aizpildiet un nosūtiet šo veidlapu tikai tad, ja vēlaties atteikties no līguma.
Adresāts [šeit pārdevējs vai pakalpojuma sniedzējs norāda pārdevēja vai pakalpojumu sniedzēja nosaukumu,
faktisko adresi un, ja ir, tālruņa numuru, faksa numuru un e-pasta adresi]
Es/mēs paziņoju/paziņojam, ka es/mēs vēlos/vēlamies atteikties no līguma, ko esmu/esam noslēdzis/noslēguši
par šādu preču iegādi/pakalpojumu sniegšanu [nevajadzīgo svītrot]
Pasūtīšanas datums/saņemšanas datums [nevajadzīgo svītrot]
Patērētāja(-u) vārds(-i) un uzvārds(-i)
Patērētāja(-u) adrese
Patērētāja(-u) paraksts(-i) [tikai tad, ja šo veidlapu nosūta uz papīra]
Datums
Ekonomikas ministrs Vjačeslavs Dombrovskis
8
/
9
© Oficiālais izdevējs "Latvijas Vēstnesis"
9
/
9